**Ministru kabineta noteikumu projekta**

„Lauksaimniecības datu centra nolikums”

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar Publisko aģentūru likuma pārejas noteikumu 2. punktu ministrijas izvērtē valsts aģentūru darbības atbilstību šā likuma prasībām, un Ministru kabinets līdz 2013.gada 1.janvārim pieņem lēmumu par attiecīgās aģentūras darbības turpināšanu, aģentūras likvidēšanu vai reorganizēšanu, ievērojot Valsts pārvaldes iekārtas likuma 15.pantā noteiktās prasības. Atbilstoši šim uzdevumam Zemkopības ministrija (turpmāk – ZM) ir sagatavojusi noteikumu projektu „Lauksaimniecības datu centra nolikums” (turpmāk – noteikumu projekts). |
| 2. | Pašreizējā situācija un problēmas | Saskaņā ar Publisko aģentūru likuma pārejas noteikumu 4. punktu Ministru kabinets līdz 2013.gada 1.janvārim nodrošina nepieciešamo normatīvo aktu projektu izstrādi atbilstoši šā likuma prasībām.  ZM pārraudzībā ir valsts aģentūra „Lauksaimniecības datu centrs” (turpmāk – Centrs), kuras darbību reglamentē Ministru kabineta 2011. gada 21. jūnija noteikumi Nr. 476 „Valsts aģentūras „Lauksaimniecības datu centrs” nolikums” (turpmāk – noteikumi Nr. 476).  Saskaņā ar Publisko aģentūru likuma 3.panta pirmo daļu valsts var izveidot valsts aģentūras, lai nodrošinātu pakalpojumu sniegšanu pārvaldes uzdevumu īstenošanā. Pamatojoties uz minētā likuma 4.pantu, valsts aģentūras nodrošina pakalpojumu sniegšanu saskaņā ar likumos un Ministru kabineta noteikumos noteiktajiem valsts pārvaldes uzdevumiem no ieņēmumiem par sniegtajiem maksas pakalpojumiem, citiem pašu ieņēmumiem, dāvinājumiem, ziedojumiem un ārvalstu finanšu palīdzības.  Valsts pārvaldes iekārtas likuma 9.pants nosaka, ka valsts pārvalde, tai skaitā tiešās pārvaldes iestādes, Ministru kabineta vadībā pilda valsts pārvaldes funkcijas, kas ietver atsevišķus pārvaldes uzdevumus un atbildību par to izpildi. Tiešās pārvaldes iestādes funkciju izpilde tiek nodrošināta saskaņā ar likumā „Par budžetu un finanšu vadību” noteikto kārtību no budžeta līdzekļiem.  Centrs nodrošina valsts funkciju izpildi atbilstoši likumam „Par budžetu un finanšu vadību” un citiem normatīvajiem aktiem, kas ir saistoši tiešās pārvaldes iestādēm. Saskaņā ar iepriekš minētā likuma 5.panta pirmo daļu Centrs ir valsts budžeta iestāde, kas saņem un izlieto valsts funkciju izpildei valsts budžeta līdzekļus (dotācijas un ieņēmumus no sniegtajiem maksas pakalpojumiem) ārējos normatīvajos aktos paredzētajos gadījumos, lai nodrošinātu sabiedrības vajadzību ievērošanu.  Centrs pilda šādas funkcijas:  1) nodrošina valsts pārvaldes funkciju veikšanai nepieciešamo informāciju lopkopības nozarē.  Minētās funkcijas izpilde nav saistīta ar pakalpojumu sniegšanu. Izmantojot Centra datubāzes, Pārtikas un veterinārais dienests uzrauga un kontrolē šādas jomas: veterinārmedicīnas jomu, lauksaimniecības dzīvnieku un mājas (istabas) dzīvnieku ciltsdarba jomu, piena ražošanas jomu (arī piena kvotas un svaigpiena kvalitāti) un bioloģiskās lauksaimniecības jomu. Centrs nodrošina arī informāciju valsts un Eiropas Savienības atbalsta saņemšanai (Zemkopības ministrijai, Eiropas Komisijai, Lauku atbalsta dienestam, šķirnes lauksaimniecības dzīvnieku audzētāju organizācijām) un integrētās administrēšanas un kontroles sistēmai;  2) īsteno valsts un starptautisko politiku attiecībā uz ganāmpulkiem, novietnēm, lauksaimniecības dzīvniekiem, lauksaimniecības dzīvnieku īpašniekiem (turētājiem), dzīvnieku barības apritē un lauksaimniecības dzīvnieku ciltsdarba pakalpojumu sniegšanā iesaistītajām sertificētajām personām, bioloģiskām saimniecībām lopkopībā, veterinārās informācijas sistēmu, kā arī lauksaimniecības dzīvnieku ciltsdarbu, lauksaimniecības dzīvnieku ciltsdarba organizācijām un piena kvotām.  Pildot šo funkciju, Centrs veic ganāmpulku, novietņu un lauksaimniecības dzīvnieku reģistrēšanu atbilstoši ES prasībām un Ministru kabineta noteikumiem, uztur bioloģiskās lauksaimniecības statistikas informācijas sistēmu, tostarp bioloģiskās lauksaimniecības statistikas klasifikatoru, sagatavo informācijas kopsavilkumus un informāciju par bioloģiski audzēto lauksaimniecības dzīvnieku skaitu, izveido un uztur vienotu svaigpiena kvalitātes datubāzi, izsniedz sertifikātus lauksaimniecības dzīvnieku pārraudzības, vērtēšanas, mākslīgās apsēklošanas, olšūnu un embriju transplantācijas darba veicējiem, veic dažādas ar piena kvotu administrēšanu saistītas darbības (apstiprina piena pircējus, uzrauga kopējo piena kvotu izpildi, veic katra ražotāja gan tiešās tirdzniecības kvotas, gan piegādes kvotas neizmantotās daļas pārdali, uztur piena kvotas pārdošanas un pirkšanas piedāvājumu informatīvo datubāzi un reģistrē piena kvotas pirkšanas, pārdošanas un pārveidošanas darījumus, reģistrē piena piegādes un tiešās tirdzniecības datus, administrē kvotas piešķiršanu no valsts rezerves, katru gadu izlīdzina ražotāju un kopējo valsts piegādes kvotu, katram ražotājam aprēķina maksājumu par pārsniegto kvotas apjomu, aprēķina piegādes kvotas reprezentatīvo tauku saturu ražotājam u.c.).  Saistībā ar šīs funkcijas izpildi Centrs sniedz arī šādus maksas pakalpojumus:  a) izsniedz lauksaimniecības dzīvnieku īpašniekiem dzīvnieku apzīmēšanas komplektus un dzīvnieku uzskaites žurnālus;  b) sagatavo un izsniedz liellopu pases un lauksaimniecības dzīvnieku apzīmēšanas aktus;  c) piešķir statusu lauksaimniecības dzīvnieku audzētāju organizācijām (statusa pagarināšana minētajām organizācijām ir bez maksas);  d) izsniedz apliecības pārraudzības un mākslīgās apsēklošanas darba veikšanai;  e) sagatavo izziņas;  f) sagatavo datus no datubāzēm un izsniedz autorizētas pieejas datubāzei;  3) ievieš, uztur un attīsta valstī vienotu ciltsdarba informācijas sistēmu lauksaimniecības dzīvnieku pārraudzībai un ciltsvērtības noteikšanai.  Pildot šo funkciju, Centrs veic lauksaimniecības dzīvnieku pārraudzības datu uzskaites un ciltsvērtēšanas programmu izstrādi atbilstoši starptautiskajām vadlīnijām par dzīvnieku pārraudzību un ciltsvērtēšanu, nodrošina pārraudzības datu uzskaiti, virspārraudzību un reģistrē jaunas lauksaimniecības dzīvnieku šķirnes.  Saistībā ar šīs funkcijas izpildi Centrs sniedz arī šādus maksas pakalpojumus:  a) apstrādā un aitu gaļas liellopu pārraudzības datus (slaucamo govju un piena šķirņu kazu pārraudzības datu apstrāde ir bez maksas);  b) labo datubāzēs kļūdainus datus;  4) īstenot valsts politiku attiecībā uz mājas (istabas) dzīvnieku reģistrēšanas kārtību, mājas (istabas) dzīvnieku ciltsdarbu un mājas (istabas) dzīvnieku audzētāju organizācijām.  Pildot šo funkciju, Centrs uztur un attīsta mājas (istabas) dzīvnieku datubāzi, reģistrē mājas (istabas) dzīvnieku audzētāju organizācijas.  Saistībā ar šīs funkcijas izpildi Centrs sniedz šādus maksas pakalpojumus:  a) reģistrē mājas (istabas) dzīvniekus (2012.gadā tika rasta iespēja suņus reģistrēt bez maksas, jo ir ļoti maza reģistrēšanas aktivitāte);  b) reģistrē bīstamus suņus;  5) informē sabiedrību par normatīvajiem aktiem, kas regulē ganāmpulku, novietņu, dzīvnieku un to barības apritē iesaistīto personu reģistrēšanu, dzīvnieku apzīmēšanu, kā arī ciltsdarbu un piena kvotu administrēšanu.  Pildot šo funkciju, Centrs saskaņā ar normatīvajiem aktiem, kā arī citos gadījumos pēc nepieciešamības sniedz informāciju dažādām personām.  Saistībā ar šīs funkcijas izpildi Centrs sniedz arī maksas pakalpojumu, t.i., konsultācijas, no kurām liela daļa gan ir bezmaksas.  Valsts pārvaldes uzdevumu veikšanai Centrs lielāko finansējuma daļu saņem kā dotāciju no valsts budžeta:  Pamatojoties uz likumu „Par valsts budžetu 2012.gadam”, Valsts budžeta programmas 21.00.00 „Valsts atbalsts lauksaimniecības un lauku attīstībai, sabiedriskā finansējuma administrēšana un valsts uzraudzība lauksaimniecībā”:  1) apakšprogrammā 21.02.00 „Sabiedriskā finansējuma administrēšana un valsts uzraudzība lauksaimniecībā” aģentūrai pamatfunkciju nodrošināšanai plānotie resursi izdevumu segšanai – Ls 826 145, tai skaitā:  a) dotācija no vispārējiem ieņēmumiem – Ls 279 128;  b) ieņēmumi no maksas pakalpojumiem – Ls 547 017.  Resursiem atbilstoši izdevumi – Ls 917 742, tai skaitā:  a) atlīdzība – Ls 647 210 (tai skaitā izdevumi atalgojumam Ls 496 005) – finansējums plānots uz 72 amata vietām;  b) preces un pakalpojumi – Ls 270532;  2) apakšprogrammā 21.01.00 „Valsts atbalsts lauksaimniecības un lauku attīstībai (subsīdijas)” aģentūrai pamatfunkciju nodrošināšanai plānotie resursi izdevumu segšanai – Ls 489 000, tai skaitā:  a) dotācija no vispārējiem ieņēmumiem – Ls 489 000.  Resursiem atbilstoši izdevumi – Ls 489 000, tai skaitā:  a) preces un pakalpojumi – Ls 467 650;  b) kapitālie izdevumi – Ls 21 350.  Programmas 65.00.00 „Eiropas Lauksaimniecības fonda lauku attīstībai (ELFLA) projektu un pasākumu īstenošanai” apakšprogrammā 65.05.00 „Tehniskā palīdzība Eiropas Lauksaimniecības fonda lauku attīstībai (ELFLA) apgūšanai (2007–2013) plānotie resursi izdevumu segšanai – Ls 265 325, tai skaitā:  a) dotācija no vispārējiem ieņēmumiem Ls 265 325.  Resursiem atbilstoši izdevumi Ls 265 325, tai skaitā:  a) preces un pakalpojumi – Ls 79 900;  b) kapitālie izdevumi – Ls 185425.  Kopumā dotācija no valsts budžeta veido 65% un pašu ieņēmumi no sniegtajiem pakalpojumiem – 35% no Centra kopējā budžeta.  Iepriekš izklāstītā izvērtējuma rezultātā ZM ir konstatējusi, ka pakalpojumu sniegšana neveido lielāko Centra kompetences daļu, tāpēc Centra darbība atbilst tiešās pārvaldes iestādes statusam un ir maināms tā tiesiskais statuss no valsts aģentūras uz tiešās pārvaldes iestādi – Lauksaimniecības datu centru. Centrs pilnībā pārņems valsts aģentūras „Lauksaimniecības datu centrs” funkcijas, tiesības, saistības, prasības, bilancē esošo mantu, lietvedību un arhīvu.  Ievērojot iepriekš minēto, ZM virza izskatīšanai Ministru kabinetā Centra kā tiešās valsts pārvaldes iestādes nolikumu, kas paredz valsts aģentūras tiesiskā statusa zaudēšanu.  Centra nosaukums netiks mainīts, jo tas ir labi pazīstams. Tiešās pārvaldes iestādes nosaukums turpmāk būs Lauksaimniecības datu centrs. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Tiesiskā regulējuma mērķis ir Centra darbības turpināšana tiešās pārvaldes iestādes statusā no 2013.gada.  Noteikumu projekts nosaka Centra darbības mērķi, funkcijas, uzdevumus un pārvaldi, kā arī Centra tiesiskuma nodrošināšanu un pārskatu sniegšanas kārtību.  Noteikumu projektā noteikts, ka Centrs ir zemkopības ministra pakļautībā esoša tiešās pārvaldes iestāde.  Centra mērķis ir nodrošināt valstī vienotu informācijas datubāzi par dzīvniekiem un lopkopības nozari, lai šo datubāzi varētu izmantot administrēšanas, uzraudzības un kontroles nodrošināšanai.  Saistībā ar izvirzīto mērķi centram ir noteiktas funkcijas un virkne valsts pārvaldes uzdevumu šo funkciju izpildes nodrošināšanai.  Noteikumu projekts (salīdzinājumā ar noteikumiem Nr. 476) papildināts ar funkcijām, kuras centrs veic jau pašlaik – īsteno valsts politiku attiecībā uz bioloģiskām saimniecībām lopkopībā, veterinārās informācijas sistēmu, mājas (istabas) dzīvnieku reģistrēšanu, ciltsdarbu un ciltsdarba organizācijām.  Atbilstoši precizētajām funkcijām precizēti arī Centra uzdevumi.  Līdztekus citiem veicamajiem uzdevumiem Centrs sniedz iedzīvotājiem arī pakalpojumus, no kuriem būtiska daļa saistīta ar informācijas vākšanu un aktualizēšanu datubāzē. Centrs iedzīvotājiem sniedz arī konsultācijas un informāciju (izziņas) par iestādes kompetences jautājumiem.  Paredzēts, ka noteikumu projekts stāsies spēkā 2013.gada 1.janvārī, ievērojot Valsts sekretāru sanāksmes 2012. gada 28. jūnija protokollēmumā (prot. Nr. 26, 52. §) noteikto. |
| 5. | Projekta izstrādē iesaistītās institūcijas | Zemkopības ministrija un Centrs |
| 6. | Iemesli, kādēļ netika nodrošināta sabiedrības līdzdalība | Noteikumu projekta izstrādē sabiedrības līdzdalība netika nodrošināta, jo nav paredzētas izmaiņas Centra turpmākā darbībā, tāpēc noteikumu projekts uz sabiedrību tieši neattiecas. |
| 7. | Cita informācija | Nav |

Anotācijas II un III sadaļa – projekts šīs jomas neskar.

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Nepieciešamie saistītie tiesību aktu projekti | Tā kā Centram tiek mainīts nosaukums, ir nepieciešams grozīt visus spēkā esošos normatīvos aktus, kuros minēta vārdkopa „valsts aģentūra „Lauksaimniecības datu centrs””.  1. Ir nepieciešami tehniski grozījumi šādos normatīvajos aktos:   1. Ciltsdarba un dzīvnieku audzēšanas likumā; 2. Veterinārmedicīnas likumā; 3. Dzīvnieku barības aprites likumā; 4. Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā; 5. Ministru kabineta 2011.gada 16.augusta noteikumos Nr.650 „Lauksaimniecības dzīvnieku, to ganāmpulku un novietņu reģistrēšanas kārtība un lauksaimniecības dzīvnieku apzīmēšanas kārtība”; 6. Ministru kabineta 2011.gada 5.jūlija noteikumos Nr.547 „Slaucamo govju un piena šķirņu kazu pārraudzības kārtība”; 7. Ministru kabineta 2011.gada 5.jūlija noteikumos Nr.528 „Aitu pārraudzības kārtība”; 8. Ministru kabineta 2011.gada 5.jūlija noteikumos Nr.538 „Gaļas liellopu pārraudzības kārtība”; 9. Ministru kabineta 2011.gada 21.jūnija noteikumos Nr.479 „Cūku pārraudzības kārtība”; 10. Ministru kabineta 2011.gada 5.jūlija noteikumos Nr.548 „Zirgu pārraudzības un zirgu darbaspēju novērtēšanas kārtība, kā arī kārtība, kādā zirgi piedalās sacensībās”; 11. Ministru kabineta 2011.gada 16.augusta noteikumos Nr.637 „Gaļas kazu pārraudzības noteikumi”; 12. Ministru kabineta 2011.gada 16.augusta noteikumos Nr.649 „Trušu un kažokzvēru pārraudzības kārtība”; 13. Ministru kabineta 2011.gada 16.augusta noteikumos Nr.648 „Noteikumi par valsts nodevu par ganāmpulku un novietņu reģistrēšanu un zirgu pases izsniegšanu”; 14. Ministru kabineta 2011.gada 5.jūlija noteikumos Nr.546 „Noteikumi par lauksaimniecības dzīvnieku vērtēšanas, pārraudzības, mākslīgās apsēklošanas, olšūnu un embriju transplantācijas sertifikāta izsniegšanas valsts nodevu”; 15. Ministru kabineta 2011.gada 12.jūlija noteikumos Nr.567 „Noteikumi par šķirnes lauksaimniecības dzīvnieku audzētāju organizāciju atbilstības kritērijiem un šķirnes lauksaimniecības dzīvnieku audzētāju organizācijas statusa piešķiršanas kārtību”; 16. Ministru kabineta 2011.gada 21.jūnija noteikumos Nr.474 „Liellopu, cūku, aitu, kazu un zirgu vaislinieku, to spermas, olšūnu un embriju sertifikācijas kārtība”; 17. Ministru kabineta 2011.gada 21.jūnija noteikumos Nr.478 „Liellopu, cūku, aitu, kazu un zirgu ciltsgrāmatas kārtošanas noteikumi”; 18. Ministru kabineta 2011.gada 21.jūnija noteikumos Nr.475 „Lauksaimniecības dzīvnieku šķirnes apstiprināšanas un reģistrācijas kārtība”; 19. Ministru kabineta 2011.gada 14.jūnija noteikumos Nr.447 „Noteikumi par šķirnes lauksaimniecības dzīvnieku audzēšanas saimniecības atbilstības kritērijiem un šķirnes lauksaimniecības dzīvnieku audzēšanas saimniecības statusa piešķiršanas un anulēšanas kārtību”; 20. Ministru kabineta 2011.gada 12.jūlija noteikumos Nr.566 „Kārtība, kādā apmāca fiziskās personas, kas veic lauksaimniecības dzīvnieku vērtēšanu, pārraudzību, mākslīgo apsēklošanu, olšūnu un embriju transplantāciju, un kārtība, kādā šīm personām izsniedz un anulē sertifikātus un apliecības”; 21. Ministru kabineta 2011.gada 21.jūnija noteikumos Nr.473 „Šķirnes mājas (istabas) dzīvnieku audzētāju organizāciju reģistrēšanas, šķirnes mājas (istabas) dzīvnieku ciltsgrāmatas kārtošanas un ciltsrakstu izsniegšanas kārtība”; 22. Ministru kabineta 2012.gada 24.jūlija noteikumos Nr.507 „Govju veneriskās kampilobakteriozes uzraudzības, kontroles un apkarošanas kārtība”; 23. Ministru kabineta 2012.gada 19.jūnija noteikumos Nr.428 „[Kārtība, kādā suni atzīst par bīstamu, un prasības bīstama suņa turēšanai](http://www.likumi.lv/doc.php?id=249806)”; 24. Ministru kabineta 2012.gada 17.aprīļa noteikumos Nr,275 „[Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam](http://www.likumi.lv/doc.php?id=246783)”; 25. Ministru kabineta 2012.gada 17.aprīļa noteikumos 274 „[Kārtība, kādā atzīst uzņēmumus un iekārtas un reģistrē personas, kas iesaistītas tādu dzīvnieku izcelsmes blakusproduktu un atvasinātu produktu apritē, kas nav paredzēti cilvēku patēriņam](http://www.likumi.lv/doc.php?id=246782)”; 26. Ministru kabineta 2012.gada 14.februāra noteikumos Nr.112 „[Noteikumi par valsts atbalstu lauksaimniecībai un tā piešķiršanas kārtību](http://www.likumi.lv/doc.php?id=244949)”; 27. Ministru kabineta 2012.gada 7.februāra noteikumos Nr.98 „[Noteikumi par meža apsaimniekošanu iežogotā meža platībā, kas izveidota dzīvnieku turēšanai nebrīvē](http://www.likumi.lv/doc.php?id=243834)”; 28. Ministru kabineta 2012.gada 17.janvāra noteikumos Nr.64 „[Kārtība, kādā piešķir valsts atbalstu vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai](http://www.likumi.lv/doc.php?id=243612)”; 29. Ministru kabineta 2012.gada 10.janvāra noteikumos Nr.40 „[Zirgu infekciozās anēmijas uzraudzības, kontroles un apkarošanas kārtība](http://www.likumi.lv/doc.php?id=242657)”; 30. Ministru kabineta 2011.gada 20.decembra noteikumos Nr.988 „[Kārtība, kādā veic brucelozes profilakses un apkarošanas pasākumus aitām un kazām](http://www.likumi.lv/doc.php?id=242025)”; 31. Ministru kabineta 2011.gada 15.novembra noteikumos Nr.880 „[Govju enzootiskās leikozes uzraudzības, kontroles un apkarošanas kārtība](http://www.likumi.lv/doc.php?id=239760)”; 32. Ministru kabineta 2011.gada 1.novembra noteikumos Nr.841 „[Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā](http://www.likumi.lv/doc.php?id=238949)”; 33. Ministru kabineta 2011.gada 21.jūnija noteikumos Nr.491 „[Mājas (istabas) dzīvnieku reģistrācijas kārtība](http://www.likumi.lv/doc.php?id=232354)”; 34. Ministru kabineta 2011.gada 3.maija noteikumos Nr.344 „[Kārtība, kādā no akcīzes nodokļa atbrīvo dīzeļdegvielu (gāzeļļu), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem](http://www.likumi.lv/doc.php?id=229769)”; 35. Ministru kabineta 2010.gada 1.novembra noteikumos Nr.1026 „Kārtība, kādā piešķir valsts un Eiropas Savienības atbalstu atklātu projektu iesniegumu konkursu veidā pasākumam "Lauku saimniecību modernizācija”; 36. Ministru kabineta 2010.gada 14.septembra noteikumos Nr.858 „[Veterinārās prasības cirka dzīvnieku pārvietošanai starp Latviju un citām Eiropas Savienības dalībvalstīm](http://www.likumi.lv/doc.php?id=217953)”; 37. Ministru kabineta 2010.gada 23.marta noteikumos Nr.295 „[Noteikumi par valsts un Eiropas Savienības lauku attīstības atbalsta piešķiršanu, administrēšanu un uzraudzību vides un lauku ainavas uzlabošanai](http://www.likumi.lv/doc.php?id=207288)”; 38. Ministru kabineta 2010.gada 9.februāra noteikumos Nr.127 „[Noteikumi par aitu gaļas marķēšanu](http://www.likumi.lv/doc.php?id=205068)”; 39. Ministru kabineta 2010.gada 9.februāra noteikumos Nr.123 „[Veterinārās, higiēnas un nekaitīguma prasības svaigpiena apritei](http://www.likumi.lv/doc.php?id=205064)”; 40. Ministru kabineta 2009.gada 20.oktobra noteikumos Nr.1203 „[Reģistrēto dzīvnieku datubāzēs esošās informācijas izmantošanas kārtība](http://www.likumi.lv/doc.php?id=199565)”; 41. Ministru kabineta 2009.gada 8.septembra noteikumos Nr.1040 „[Piena kvotu administrēšanas noteikumi](http://www.likumi.lv/doc.php?id=197972)”; 42. Ministru kabineta 2009.gada 30.jūnija noteikumos Nr.730 „[Dzīvnieku barības apritē iesaistītā uzņēmuma reģistrācijas un atzīšanas kārtība](http://www.likumi.lv/doc.php?id=194611)”; 43. Ministru kabineta 2009.gada 17.jūnija noteikumos Nr.573 „[Kārtība, kādā administrē Eiropas Lauksaimniecības garantiju fondu, Eiropas Lauksaimniecības fondu lauku attīstībai un Eiropas Zivsaimniecības fondu, kā arī valsts un Eiropas Savienības atbalstu lauksaimniecībai, lauku un zivsaimniecības attīstībai](http://www.likumi.lv/doc.php?id=193915)”; 44. Ministru kabineta 2009.gada 26.maija noteikumos Nr.485 „[Bioloģiskās lauksaimniecības uzraudzības un kontroles kārtība](http://www.likumi.lv/doc.php?id=193115)”"85 neta 2009.gada 26.maija noteikumos Nr.teikumos Nr..48 ; 45. Ministru kabineta 2008.gada 3.jīnija noteikumos Nr.404 „[Svaigpiena kvalitātes kontroles laboratoriju atzīšanas un uzraudzības kārtība](http://www.likumi.lv/doc.php?id=177570)”; 46. Ministru kabineta 2008.gada 1.aprīļa noteikumos Nr.237 „[Lauksaimniecības un pārstrādāto lauksaimniecības produktu Eiropas Savienības ārējās tirdzniecības režīma administrēšanas kārtība](http://www.likumi.lv/doc.php?id=173402)”; 47. Ministru kabineta 2007.gada 19.jūnija noteikumos Nr.407 „[Veterināro zāļu marķēšanas, izplatīšanas un kontroles noteikumi](http://www.likumi.lv/doc.php?id=159272)”; 48. Ministru kabineta 2007.gada 24.aprīļa noteikumos Nr.279 „[Noteikumi par izņēmumiem, kad nepiemēro Eiropas Parlamenta un Padomes 2006.gada 15.marta Regulu (EK) Nr.561/2006, ar ko paredz dažu sociālās jomas tiesību aktu saskaņošanu saistībā ar autotransportu, groza Padomes Regulu (EEK) Nr.3821/85 un Padomes Regulu (EK) Nr.2135/98 un atceļ Padomes Regulu (EEK) Nr.3820/85](http://www.likumi.lv/doc.php?id=156704)”; 49. Ministru kabineta 2006.gada 31.oktobra noteikumos Nr.886 „[Noteikumi par institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās](http://www.likumi.lv/doc.php?id=147108)”; 50. Ministru kabineta 2005.gada 20.decembra noteikumos Nr.959 „[Labturības prasības sporta, darba un atrakciju dzīvnieku turēšanai, apmācībai un izmantošanai sacensībās, darbā vai atrakcijās](http://www.likumi.lv/doc.php?id=124369)”; 51. Ministru kabineta 2005.gada 2.augusta noteikumos Nr.582 „[Mutes un nagu sērgas likvidēšanas un draudu novēršanas kārtība](http://www.likumi.lv/doc.php?id=114521)”; 52. Ministru kabineta 2004.gada 26.oktobra noteikumos Nr.895 „[Kārtība, kādā organizējamas dzīvnieku sacensības, tirgi, izsoles, izstādes un citi pasākumi ar dzīvnieku piedalīšanos](http://www.likumi.lv/doc.php?id=95641)”; 53. Ministru kabineta 2003.gada 3.jūnija noteikumos Nr.291 „[Prasības sociālo pakalpojumu sniedzējiem](http://www.likumi.lv/doc.php?id=75887)”; 54. Ministru kabineta 2003.gada 29.aprīļa noteikumos Nr.245 „[Zemkopības ministrijas nolikums](http://www.likumi.lv/doc.php?id=74746)”.   2. Nepieciešams jaunā redakcijā izdot Ministru kabineta 2011.gada 22.februāra noteikumus Nr.156 „Noteikumi par valsts aģentūras „Lauksaimniecības datu centrs” sniegto publisko maksas pakalpojumu cenrādi”  Minētie grozījumi normatīvajos aktos tiks izdarīti, kad tos grozīs pēc būtības.  Par grozījumiem minētajos normatīvajos aktos ir atbildīga Zemkopības ministrija. |
| Cita informācija | Nav. |

Anotācijas V un VI sadaļa – projekts šīs jomas neskar.

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| Projekta izpildē iesaistītās institūcijas | Zemkopības ministrija un Centrs |
| Projekta izpildes ietekme uz pārvaldes funkcijām | Padotības formas maiņa Zemkopības ministrijai piešķir plašākas pilnvaras (saskaņā ar Valsts pārvaldes iekārtas likuma 7.panta ceturto daļu). |
| Projekta izpildes ietekme uz pārvaldes institucionālo struktūru.  Jaunu institūciju izveide | Jaunas institūcijas nav nepieciešams izveidot. |
| Projekta izpildes ietekme uz pārvaldes institucionālo struktūru.  Esošu institūciju likvidācija | Nav plānota esošu institūciju likvidācija. |
| Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts paredz Centra pārveidošanu par tiešās pārvaldes iestādi. |
| Cita informācija | Nav. |

Zemkopības ministre L.Straujuma

2012.11.27. 16:24

L.Ozoliņa

67027422, Ligija.Ozolina@zm.gov.lv